**OBRAZLOŽENJE**

Zakonom o blagdanima, spomendanima i neradnim danima u Republici Hrvatskoj (Narodne novine broj 110/19) određeni su blagdani, spomendani i neradni dani u Republici Hrvatskoj te je propisano da se navedeni dani obilježavaju primjereno i dostojanstveno.

Obilježavanje blagdana u Općini Lovran do sada je bilo uređeno Zaključkom o načinu obilježavanja blagdana i spomendana u Republici Hrvatskoj u spomen na pale u borbi za slobodu i neovisnost (Službene novine PGŽ 13/2002, 35/2005, 37/2010).

Radi usklađenja Zaključka sa zakonskim promjenama pokazalo se nužnim pristupiti izmjeni istog, odnosno donošenju nove odluke koja se pri tom korigirala.

Nacrtom prijedloga Odluke blagdani i značajni datumi obilježavali bi se polaganjem vijenca i/ili paljenjem svijeće kod spomenika hrvatskim braniteljima poginulim u Domovinskom ratu u Parku hrvatskih branitelja ili na drugom odgovarajućem mjestu. Vijenac bi u ime Općine Lovran kao i do sada polagali općinski načelnik, predsjednik općinskog vijeća, predstavnici udruga, ali i općinski vijećnici i članovi radnih tijela te ostali po pozivu i prema protokolu upućenom iz ureda općinskog načelnika.

Nacrtom prijedloga odluke uvršteno je da se Dan Općine Lovran, 23. travnja obilježava kao i do sada održavanjem svečane sjednice općinskog vijeća Općine Lovran, sportskim događanjima i drugim popratnim aktivnostima u organizaciji Općine Lovran, Turističke zajednice ili udruga s područja Općine Lovran, dok je brisano polaganje vijenca na groblju Lovran.

Odluka je upućena na javno savjetovanje, a dostavlja se općinskom vijeću na razmatranje i usvajanje.

**OPĆINSKI NAČELNIK**